شمس الحق

شمس الحق فاروقی، جنہاں کوں حضرت صاحب کوہستان دے ناں نال مشہوری ملی۔

 ناں 
ہِک بزرگ تے صوفی شخصیت ہِن۔ انہاں دا نسب 5 واسطوں نال خواجہ سیف الدین الفاروقی تئیں پُڄدے، جیہڑے خواجہ محمد معصوم الفاروقی دے صاحبزادے ہِن۔ خواجہ محمد معصوم الفاروقی، مجدد الف ثانی حضرت شیخ احمد سرہندی دے صاحبزادے ہِن۔

 سلسلۂ نسب 
حضرت صاحب کوہستان دا سلسلہ نسب ایں طرحاں ہے:

شمس الحق بن شاہ عزیز احمد (پیرزادہ) بن شیخ فدا احمد بن شیخ فضا احمد بن شیخ محمد موسی بن شیخ سیف الدین بن خواجہ محمد معصوم بن شیخ احمد سرہندی (مجدد الف ثانی)۔

 ولادت 
حضرت صاحب کوہستان دی اماں ، خوبی جہان بی بی، پہلے ضیاء الحق نال نکاح وچ رہ چکی ہَن۔ جݙاں ضیاء الحق دا وصال تھیا، تاں حضرت میاں جی تے تبرک شاہ (خوبی جہان بی بی دے بھرا) نے انہاں دا نکاح شاہ عزیز احمد نال کر ݙتا۔ ایں نکاح توں شمس الحق صاحب دی ولادت تھئی، حالانکہ ایں توں پہلے وی شاہ عزیز احمد دی شادی تھی چکی ہئی۔

 والد محترم کا انتقال 
جݙاں شمس الحق صاحب دی عمر صرف 12 یا 13 سال ہئی، تاں انہاں دے پیو  محترم شاہ عزیز احمد 3 صفر المظفر 1296ھ کوں وادی پنج شیر دے ڳاں٘و رخہ وچ انتقال کر ڳئے۔ وفات توں پہلے، انہاں نے کابل، پغمان، لوگر، کوہ دامن تے چہاردیہ دے لوکاں کوں اپݨے پُتر شمس الحق دا تعارف کرایا تے انہاں دی ظاہری تربیت دے واسطے انہاں کوں اپݨے مامیں شاہ ضیاء مجدد (حضرت میانجی) دے حوالے کر ݙتا۔

 خلافت و نیابت 
باطنی طور تے خلافت شمس الحق صاحب کوں انہاں دے پیو محترم نے ݙتی ہئی، جبکہ ظاہری اسباب انہاں دے مامیں حضرت میانجی نے پورے کیتے۔ شمس الحق صاحب شروع وچ لوکاں توں دور رہندے ہَن، جیندی وجہ توں انہاں دے پیو دے مریدین نے حضرت میانجی کوں شکایت کیتی۔ ایں تے حضرت میانجی نے شمس الحق صاحب کوں دڑکا ݙتا تے کجھ عرصے بعد اوہ پغمان چلیے ڳئے۔ جݙاں شاہ ضیاء الحق دا وصال تھیا، تاں اوہ واپس آئے تے شاہ ضیاء الحق نے خواب وِچ انہاں کوں لوکاں دی تربیت نہ کرݨ تے غصہ ݙکھایا۔ ایندے بعد شمس الحق صاحب نے لوکاں دی تربیت تے توجہ ݙتی۔

 القابات 
غلام نجم الدین کابلی نے شمس الحق صاحب دی سوانح حیات تے خوارق عادات تے ہِک رسالہ "گلدستہ کرامات شمسیہ" لکھیا، جیندے وِچ انہاں دے القابات تے اوصاف ایں طرحاں بیان کیتے ڳئے ہِن:

قطب دائرہ زمان، غوث انس و جان، قیوم عالم و عالمیان، ولی بارگاہ حضرت منان، غوث الجن والبشر، مجدد مائۃ ربع والعشر، شیخنا، امامنا، قدوۃ المحققین، زبدۃ العارفین، شاہ محمد شمس الحق والدین، علیہ الرحمۃ والرضوان، الفاروقی نسباً، حنفی مذہباً، النقشبندی مذہباً۔

 پیو دی ہجرت 
جݙاں ہندوستان تے انگریزاں دا تسلط تھیا، تاں شمس الحق صاحب دے پیو  شاہ عزیز احمد نے کابل ہجرت کیتی۔ اوں ویلے شاہ ضیاء الحق دی ولایت دا کابل تے اطراف وچ وݙا شہرہ ہئی۔ شاہ عزیز احمد دے کابل پہچݨ توں پہلے، انہاں دی اہلیہ (شمس الحق صاحب دی اماں ) تے ݙو بھرا شیخ فدا محمد تے شیخ عطا محمد مدینہ منورہ ہجرت کر ڳئے ہَن۔ شاہ عزیز احمد فارسی (مقامی زبان) نال واقفیت نہ رکھدے ہَن، پر حضرت ایشان شہید نے لوکاں کوں انہاں دا تعارف کرایا، جیندی وجہ توں لوک انہاں دی طرف بھڄ پئے۔

 وصال 
شمس الحق صاحب دا وصال 22 ربیع الاول 1350ھ (5 اکتوبر 1931ء) کوں جمعہ دے ݙینہہ نماز نماشاں دے بعد 70 سال دی عمر وِچ تھیا۔ انہاں دا مزار ضلع کوہستان دے مضافات وچ علاقہ اشتر گرام دے ڳاں٘و دیہنو وچ واقع ہے۔ انہاں دی وجہ توں ایہ علاقہ "گلبہار" دے ناں نال مشہور ہِے۔

 حوالہ 

ونکی:ویکی ڈیٹا حوالیاں آلے صفحے